Mobilne naprave prehajajo med omrežji samodejno, kar vam omogoča, da storitve uporabljate nemoteno. Se pa lahko zato na obmejnih področjih, čeprav ste še v Sloveniji, kartica samodejno prijavi na tuje omrežje. S tem se lahko močno povečajo stroški za prenos podatkov.
Da ne bi nevede uporabljali tujih omrežij, vam je na voljo zapora prenosa podatkov v tujini. Vaša naprava se lahko tako prijavi le na mobilno omrežje Telekoma Slovenije.
Izklop in vklop zapore prenosa podatkov v tujini lahko uredite prek SMS-a:
za vklop zapore pošljite TUJINA GPRS NE na 1918
za izklop zapore s podatkovne kartice pošljite SMS z vsebino TUJINA GPRS DA na 1918
Ob spremembi prejmete SMS-obvestilo.